Document ID: 31991R2080

Komisijas Regula (EEK) Nr. 2080/91
(1991. gada 16. jūlijs),
ar kuru kodi, kas noteikti pēc 1987. gada 31. decembrī spēkā esošās kopējā muitas tarifa nomenklatūras, tiek nomainīti ar kodiem, kuri atsevišķās regulās par preču klasifikāciju noteikti pēc kombinētās nomenklatūras
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EEK) Nr. 1056/91 [2], it īpaši tās 9. pantu,
tā kā ar Padomes 1968. gada 28. jūnija Regulu (EEK) Nr. 950/68 par kopējo muitas tarifu [3], kas atcelta ar Regulu (EEK) Nr. 2658/87, tika noteikta kopējā muitas tarifa nomenklatūra, pamatojoties uz 1950. gada 15. decembra Konvenciju par nomenklatūru preču klasifikācijai muitas tarifos;
tā kā Komisija ir pieņēmusi vairākas regulas par preču klasifikāciju pēc kopējā muitas tarifa nomenklatūras, pamatojoties uz Padomes 1969. gada 16. janvāra Regulu (EEK) Nr. 97/69 par pasākumiem vienotai kopējā muitas tarifa nomenklatūras piemērošanai [4], kas atcelta ar Regulu (EEK) Nr. 2658/87;
tā kā Regulā (EEK) Nr. 2658/87 noteikta preču nomenklatūra, kas saucas "kombinētā nomenklatūra", vienlaikus atbilst kopējā muitas tarifa un Kopienas ārējās tirdzniecības statistikas prasībām un ir izstrādāta, balstoties uz Starptautisko konvenciju par harmonizēto preču apraksta un kodēšanas sistēmu, kas aizstāj 1950. gada 25. decembrī pieņemto konvenciju;
tā kā Regulas (EEK) Nr. 2658/87 15. panta 1. punktā ir noteikts, ka preču kodi un apraksti, kas izstrādāti, pamatojoties uz kombinēto nomenklatūru, nomaina tos preču kodus un aprakstus, kas izstrādāti, pamatojoties uz 1987. gada 31. decembrī spēkā esošo kopējā muitas tarifa nomenklatūru;
tā kā regulas, kurām joprojām ir praktiska nozīme un kuru pārņemšana nekādas būtiskas pārmaiņas nerada, būtu attiecīgi jāgroza un tādējādi jāpapildina sākotnējā regulu grupa, kas pieņemtas ar Komisijas Regulu (EEK) Nr. 646/89 [5] un Regulu (EEK) Nr. 2723/90 [6],
IR PIEŅĒMUSI ŠO REGULU.
1. pants
Pielikuma 1. slejā uzskaitītajās regulās, kas attiecas uz 2. slejā norādītajām precēm, 3. slejā minētie kodi, kas balstīti uz kopējā muitas tarifa nomenklatūru, tiek nomainīti ar 4. slejā minētajiem kodiem, kas balstīti uz kombinēto nomenklatūru.
2. pants
Šī regula stājas spēkā tās publicēšanas dienā Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1991. gada 16. jūlijā

Labels: 3